Samamoodi võib kasutajale saata ka allkirjastamispäringu - jällegi, valides momendi , mil too valmistub allkirjastama mõnd endale vajalikku dokumenti, või lootes lihtsalt kasutaja rumalusele ja kergemeelsusele - täiesti võimalik, et nii mõnedki mobiiliomanikud ei süvenegi teadetesse, mida telefon neile saadab, vaid vajutavad lihtsalt OK ja sisestavad PIN-koodi. Rääkimata  sellest, et nad kontrolliksid allkirjastamispäringu kontrollkoodide kokkulangevust. Võimalike vastuabinõudena soovitab turvauuring nõuda allkirjastamisrakendustes enne allkirjastamist ka kasutaja autentimist ning näidata kasutajale alati ka allkirjastatud faili.